text: З пачатку года на тэрыторыі раёна ўжо адбыліся тры пажары. Каб папярэдзіць такія трагедыі, работнікі РАНС адпраўляюцца ў рэйды, у тым ліку па домаўладаннях. На гэтым тыдні ратавальнікі ў складзе назіральнай камісіі пабывалі на тэрыторыі Слабодкаўскага сельсавета. Асаблівая ўвага падчас чарговага прафілактычнага рэйду надавалася грамадзянам, якія знаходзяцца ў групе рызыкі: адзінокім пенсіянерам, пажылым, людзям з […]
  Лёгкія снежаньскія маразы скавалі тонкім ледзяным покрывам большасць браслаўскіх азёр. Для шматлікіх аматараў падлёднай рыбалкі гэта доўгачаканая падзея, і, пастукваючы перад сабой пешнямі, яны пацягнуліся на яшчэ ломкі лёд. Вось толькі выходзіць на вадаёмы вельмі небяспечна. Але ж ці можа стрымаць рызыка трапіць у палонку нецярплівых рыбаловаў! Каб прадухіліць няшчасныя выпадкі на нетрывалым покрыве вадаёмаў, […]
  
  9-класнік Лунінецкай гімназіі Павел ЛУСЕВІЧ на міжнароднай вучнёўскай навукова-практычнай канферэнцыі ў Літве ўзнагароджаны Дыпломам І ступені.
  Штогадовы форум у Вільнюскай беларускай гімназіі сёлета быў прысвечаны 525-годдзю Францыска Скарыны. Павел працягнуў збор дакументаў аб выкладчыку рускай рэальнай гімназіі М.П. Анцукевічу (1892-1971), які ў 1926 годзе ў Лунінцы пераклаў на сучасную мову “Слова аб палку Ігаравым”. Нагадаем, што пераможны шлях даследавання пачаў выпускнік-2012 ліцэя Дзяніс Паўловіч. Павел узбагаціў працу звесткамі аб славутай “рэалцы”, шлях да якой пачаўся 125 год таму.
  Ганароваму госцю канферэнцыі — унуку гісторыка, філолага, перакладчыка — Мікалаю Анцукевічу перададзены ў падарунак нумар раённай газеты “Лунінецкія навіны”, дзе ўпершыню былі апублікаваны звесткі пра яго вядомага дзеда.
  Поспех вучня па праву падзяляюць бібліятэкар Ірына Раманчук (навуковы кіраўнік юнага даследчыка таксама ўзнагароджана Падзякай) і выхавальнік Таццяна Стасюк, якая суправаджала Паўла ў першую замежную камандзіроўку.